Minduli-Lasandi/SinhaLegal huggingface dataset:
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
1981 අංක 50 දරන තුවක්කු
(සංශෝධන) පනත

[සහතිකය සටහන් කළේ 1981 අගෝස් තු මස 28 වන දින
ආණ්ඩුවේ නියමය පරිදි මුද්‍රණය කරන ලදී.

1981 සැප් තැම්බර් මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයෙ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 50 දරන තුවක්කු (සංශෝධන ) පනත
[සහතිකය සටහන් කළේ 1981 අගෝස්තු මස 28 වන දින )

තුවක්කු ආඥාපනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1981 අංක 56 දරන තුවක්කු (සංශෝධන) පනත
යනුවෙන් හඳුන්වනු ලැබේ.

2. 1980 අංක 8 දරන පනතින් සංශෝධිත තුවක්කු ආඥාපනතෙහි
24 වන වගන්තිය ඉවත් කර ඒ වෙනුවට පහත දැක්වෙන වගන්තිය
ආදේශ කිරීමෙන් ඒ ආඥාපනත මෙයින් තවදුරටත් සංශෝධනය කරනු 
ලැබේ :-

24. 23 වන වගන්තිය යටතේ නිකුත් කරනු ලබන
සෑම බලපත්‍රයක් සම්බන්ධයෙන් ම, අවස්ථාවෝචිත
පරිදි, යම් කෘෂිකාර්මික කාර්යයක් සඳහා හෝ කෘෂි
කාර්මික කාර්යයක් නොවන යම් කාර්යයක් සඳහා හෝ
භාවිත කරනු ලබන යම් තුවක්කුවක් වෙනුවෙන් පහත
සඳහන් පරිමාණවලට අනුකූලව මුද්දර මගින් ගෙවිය
යුතු වාර්ෂික ගාස්තුවක් අය කරනු ලැබිය යුතු ය :-

කෘෂිකාර්මික
කාර්යයක් නොවන
වෙනත් කාර්යයක්
(අ) සෑම බෙහෙත් තුවක්කුවක්
සඳහා
සඳහා
රු. ශ.
රු. ශ.
එක් කාණුවට 5.00 එක් කාණුවට 10.00
(ආ) සෑම පතරොම් තුවක්කුවක්
සඳහා
එක් කාණුවට 10.00 එක් කාණුවට 20.00
(ඇ) සෑම රයිපල් තුවක්කුවක්
සඳහා
25.00 ...
50.00
(ඈ) සෑම පිස්ස්තෝලයක් හෝ
රිවෝල්වරයක් සඳහා 50.00 ... 100.00."
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව

1981 අංක 5 දරන බෙදුම් නඩු
(සංශෝධන) පනත

[සහතිකය සටහන් කළේ 1981 පෙබරවාරි මස 11 වන දින )
ආණ්ඩුවේ නියමය පරිදි මුද්‍රණය කරන ලදී.

1981 පෙබරවාරි මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 5 දරන බෙදුම් නඩු (සංශෝධන) පනත
[සභතිකය සටහන් කළේ 1981 පෙබරවාරි මස 11 වන දින

ජාතික රාජ්‍ය සභාවේ 1977 අංක 24 දරන බෙදුම් නඩු පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජන රජයෙ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 5 දරන බෙදුම් නඩු (සංශෝධන) ලුහුඬු නාමය.
පනත යනුවෙන් හඳුන්වනු ලැබේ.

2. මෙහි මින් මතු ' ප්‍රධාන ප්‍රඥප්තිය " යනුවෙන් සඳහන් කරනු
ලබන ජාතික රාජ්‍ය සභාවේ 1977 අංක 21 දරන බෙදුම් නඩු පනතේ
8 වන වගන්තියේ “ එම මුල් මැනීමේ ගාස්තුව ඇස්තමේන්තු දරන බෙදුම්
කිරීමේ දී අධිකරණය විසින් මෙම පනතේ පළමු වන උපලේඛනයේ
දැක්වෙන ගාස්තු ප්‍රමාණයන් සැලකිල්ලට ගත යුතු ය. '' යන වචන
වෙනුවට " එම මුල් මැනීමේ ගාස්තුව ඇස් තමේන්තු කිරීමේ දී
නියෝග මගින් නියම කරනු ලබන ගාස්තු ප්‍රමාණ වලට අධිකරණය
විසින් අවධානය යොමු කළ යුතු ය. '' යන වචන ආදේශ කිරීමෙන් ඒ
වගන්තිය මෙයින් සංශෝධනය කරනු ලැබේ.

3. ප්‍රධාන ප්‍රඥප තියේ 10 වන වගන්තියේ (4) වන උපවගන්ති
මේ පනතේ පළමුවන උපලේඛනයේ දක්වා ඇති ගාස්තු
ප්‍රමාණවලට අනුකූලව '' යන වචන වෙනුවට " 8 වන වගන්තිය
මගින් නියමිත ගාස්තු ප්‍රමාණ වලට අනුකූලව " යන වචන ආදේශ
කිරීමෙන් ඒ වගතිය මෙයින් සංශෝධනය කරනු ලැබේ.

4. ප්‍රධාන ප්‍රඥප්තියේ 29 වන වගන්තිය පහත දැක්වෙන පරිදි ප්‍රධාන,
මෙයින් සංශෝධනය කරනු ලැබේ:-

(අ) ඒ වගන්තියේ (1) වන උපවගන්තියේ (අ) ඡේදයෙහි
" මේ පනතේ තුන්වන උපලේඛනයේ දක්වා ඇති ප්‍රමාණ
අනුව '' යන වචන වෙනුවට " නියෝග මගින් නියම කරනු
ලබන ගාස්තු ප්‍රමාණ වලට අනුකූලව " යන වචන ආදේශ
කිරීමෙන්;

(ආ) ඒ වගන්තියෙ ( 5 ) වන උපවගන්තියේ " මේ පනතේ තුන්
වන උපලේඛනයේ දක්වා ඇති ගාස්තු ප්‍රමාණ වලට අනු
කුලව '' යන වචන වෙනුවට " (1) වන උපවගන්තියේ
(අ) ඡේදයෙන් නියම කරනු ලබන ගාස්තු ප්‍රමාණ වලට
අනුකූලව " යන වචන ආදේශ කිරීමෙන්.

5. ප්‍රධාන ප්‍රඥප්තියේ 82 වන වගන්තියට ඉ බිතිව ම පහත
දක්වෙන අලුත් වගන්තිය මෙයින් ඇතුළත් කරනු ලබන අතර, ඒ
වගන්තිය ප්‍රධාන ප්‍රඥප්තියේ 82 අ වගන්තිය වශයෙන් බලපැවැත්
විය යුතුය:-

82අ. (1) නියම කරනු ලැබීමට මේ පනතින් නිය
මිත හෝ බලය දෙන ලද යම් කරුණක් සම්බන්ධ
යෙන් අමාත්‍යවරයා විසින් නියෝග සාදනු ලැබිය
හැකිය.
(2) අමාත්‍යවරයා විසින් සාදනු ලබන සෑම
නියෝගයක් ම ගැසට් පත්‍රයෙහි පළ කරනු ලැබිය
යුතු අතර එසේ පළ කරන ලද දින සිට හෝ නියෝ
ගයෙහි සඳහන් යම් පසු දිනයක සිට හෝ එය
ක්‍රියාත්මක විය යුතුය.
(3) අමාත්‍යවරයා විසින් සාදන ලද සෑම නියෝ
ගයක් ම එය ගැසට් පත්‍රයෙහි පළ කරනු ලැබීමෙන්
පසු හැකි පහසු ඉක්මනින් අනුමතය සඳහා පාර්ලි
මේන්තුව වෙත ඉදිරිපත් කළ යුතු ය. එසේ අනුමත
නොකළ යම් නියෝගයක් එහි අනනුමතයේ දින
සිට එහෙත් එය යටතේ කරන ලද කිසිවකට ඉන්
හානියක් නොවන පරිදි පරිච්ඡින්න කරනු ලැබූ
ලෙස සලකනු ලැබිය යුතුය.
(4) අමාත්‍යවරයා විසින් සාදන ලද යම් නියෝග
යක් එසේ පරිච්ඡින්න කරනු ලැබූ ලෙස සලකනු
ලබන දිනය පිළිබඳ නිවේදනය ගැසට් පත්‍රයෙහි පළ
කරනු ලැබිය යුතුය.".

6. ප්‍රධාන ප්‍රඥතියේ පළමු වන සහ තුන්වන උපලේඛන මෙයින් ඉවත් කරනු ලැබේ.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 8 දරන රජයේ නිවාස
(සන්තකය ආපසු ලබා ගැනීමේ)
(සංශෝධන) පනත
[සහතිකය සටහන් කළේ 1981 පෙබරවාරි මස 27 වන දින )
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 8 දරන රජයේ නිවාස (සන්තකය ආපසු ලබා ගැනීමේ)
(සංශෝධන) ජනතා

[සහතිකය සටහන් කළේ 1981 පෙබරවාරි මස 27 වන දින)

1969 අංක 7 දරන රජයේ නිවාස (සන්තකය ආපසු ලබා ගැනීමේ)
පනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 8 දරන රජයේ නිවාස (සන්තකය
ආපසු ලබා ගැනීමේ) (සංශෝධන) පනත යනුවෙන් හඳුන්වනු
ලැබේ.

2. (මෙහි මින් මතු " ප්‍රධාන ප්‍රඥප්තිය '' යනුවෙන් සඳහන්
කරනු ලබන ) 1969 අංක 7 දරන රජයේ නිවාස (සන්තකය ආපසු
ලබා ගැනීමේ) පනතේ දීර්ඝ නාමයෙහි " ආණ්ඩුව විසින් හෝ වෙනු
වෙන " යන යෙදුම වෙනුවට ආණ්ඩුව හෝ රාජ්‍ය සංස්ථාවක
විසින් හෝ වෙනුවෙන් " යන යෙදුම් ආදේශ කිරීමෙන් එය
මෙයින් සංශෝධනය කරනු ලැබේ.

3. ප්‍රධාන ප්‍රඥප් තියෙහි 5 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක්වෙන වගන්තිය ආදේශ කරනු
ලැබේ :-

5. යම් අවස් ථාවක යම් අස් කිරීමේ නිවේදන
යක් ඉවත් කර ගැනීම හෝ තමා සුදුසු යයි සලකනු
ලබන කාලයකට එය ක්‍රියාත්මක වීම අත් හිටුවීම
හෝ නියම බලධරයා විසින් කළ හැකි ය. ".

4. ප්‍රධාන ප්‍රඥප්තියෙහි 9 වන වගන්තිය පහත දැක්වෙන පරිදි
මෙයින් සංශෝධනය කරනු ලැබේ:-

(අ) '' නියම බලධරයා " යන්නෙහි අර්ථකථනය වෙනුවට පහත
දැක්වෙන අර්ථකථනය ආදේශ කිරීමෙන් :-
'' නියම බලධරයා '' යන්නෙන් -
(අ) රජයේ නිවාස සම්බන්ධයෙන් වන විට රාජ්‍ය
පරිපාලන විෂයය භාර අමාත්‍යවරයාගේ අමාත්‍යාං
ශයේ ලේකම්වරයා හෝ ඒ ලේකම්වරයා විසින්
මේ පනතේ කාර්ය සඳහා නියම බලධරයකු වශ
යෙන් බලය දෙනු ලැබූ යම් රජයේ නිලධරයකු
අදහස් වේ;

(ආ) රාජ්‍ය සංස්ථාවකට අයත් නිවාස සම්බන්ධයෙන්
වන විට-
(i) ඒ රාජ්‍ය සංස්ථාවේ සභාපතිවරයා.
හෝ ඒ සභාපතිවරයා විසින් මේ පනතේ කාර්ය
සඳහා නියම බලධරයකු වශයෙන් බලය

(ii) ඒ රාජ්‍ය සංස්ථාවේ සභාපතිවරයකු නොමැති
අවස් ථාවක ඒ රාජ්‍ය සංස්ථාව භාර
අමාත්‍යවරයාගේ අමාත්‍යාංශයේ ලේකම්
වරයා හෝ ඒ ලේ කම්වරයා විසින් මේ
පනතේ කාර්ය සඳහා නියම බලධරයකු
වශයෙන් බලය දෙනු ලැබූ යම් නිලධරයකු
හෝ
අදහස් වේ; 

(ආ) “ රජයේ නිවාසය '' යන්නෙහි අර්ථකථනය වෙනුවට පහත
දැක්වෙන අර්ථ කථනය ආදේශ කිරීමෙන් :-

" රජයේ නිවාසය '' යන්නෙන් යම් තැනැත්තකුට
ආණ්ඩුව හෝ යම් රාජ්‍ය සංස්ථාවක් විසින් හෝ
වෙනුවෙන් සපයනු ලැබූ වාසස් ස්ථානයක් වශයෙන්
පාවිච්චිය සඳහා යොදා ගනු ලබන යම් ගොඩ
නැගිල්ලක් හෝ කාමරයක් හෝ වෙනත් ඉඩකඩක්
අදහස් වන අතර, ඒ ගොඩනැගිල්ල හෝ කාමරය
හෝ වෙනත් ඉඩ කඩ පිහිටා ඇති යම් ඉඩමක් හෝ
පරිශ්‍රයක් ද ඊට ඇතුළත් වේ. එහෙත් ජාතික නිවාස
කොමසාරිස් වරයා විසින් සපයනු ලැබූ හා ජාතික
නිවාස පනතේ  V වන කොටස අදාළ වන්නා වූ
යම් නිවාසයක් ඊට ඇතුළත් නොවේ; ; තව ද

(ඇ) " පදිංචිකරු " යන්නෙහි අර්ථකථනයට ඉක් බිතිව ම පහත
දැක්වෙන අර්ථ කථනය ඇතුළත් කිරීමෙන් :-

" රාජ්‍ය සංස්ථාව " යන්නෙන් සමාගම් ආඥාපනත යටතේ
හැර වෙනත් යම්කිසි ලිඛිත නීතියකින් හෝ ලිඛිත
නීතියක් යටතේ හෝ පිහිටුවන ලද්දා වූ හෝ පිහිටු
වනු ලබන්නා වූද ආණ්ඩුව විසින් ප්‍රදානයක් හෝ
ණයක් වශයෙන් නැතහොත් වෙනත් ආකාරයකින්
මුළු අරමුදල හෝ මුළු ප්‍රාග්ධනය නැතහොත්
අරමුදලෙන් කොටසක් හෝ ප්‍රාග්ධනයෙන්
කොටසක් හෝ සපයනු ලබන්නා වූ ද, සංස්ථාවක්,
මණ්ඩලයක් හෝ වෙනත් ආයතනයක් අදහස් වේ.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 9 දරන
නැව් නියෝජිතයන්ට බලපත්‍ර නිකුත්
කිරීමේ (සංශෝධන) පනත

[සහතිකය සටහන් කළේ 1981 පෙබරවාරි මස 27 වන දින)
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 9 දරන නැව් නියෝජිතයන්ට බලපත්‍ර
නිකුත් කිරීමේ (සංශෝධන ) පනත

1972 අංක 10 දරන නැව් නියෝජිතයන්ට බලපත්‍ර නිකුත් කිරීමේ
පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 9 දරන නැව් නියෝජිතයන්ට බලපත්‍ර
නිකුත් කිරීමේ (සංශෝධන) පනත යනුවෙන් හඳුන්වනු ලැබේ.

2. මෙහි මින් මතු '' ප්‍රධාන ප්‍රඥප් තිය '' යනුවෙන් සඳහන් කරනු 1972 අංක 10
ලබන, 1972 අංක 10 දරන නැව් නියෝජිතයන්ට බලපත්‍ර නිකුත්
කිරීමේ පනතේ 2 වන වගන්තිය මෙයින් ඉවත් කරනු ලැබේ.
දරන පනතේ

3. ප්‍රධාන ප්‍රඥප්තියේ 3 වන වගන්තිය පහත සඳහන් පරිදි ප්‍රධාන
මෙයින් සංශෝධනය කරනු ලැබේ :-

(1) ඒ වගන්තියේ ( 1 ) වන උපවගන්තියට ඉක් බිතිව ම පහත
දැක්වෙන අලුත් උපවගන්ති ඇතුළත් කිරීමෙන් :-

“ (1අ) නැව් නියෝජිතයකුගේ ව්‍යාපාරය කරගෙන යාමට
අපේක්ෂා කරන යම් තැනැත්තකු විසින්, තමා නැව්
නියෝජිතයකු වශයෙන් ඒ ව්‍යාපාරය කරගෙන යාමට
අපේක්ෂා කරනු ලබන්නේ යම් අයිතිකරුවකු, ප්‍රධානයකු,
නැව් කුලියට ගන්නකු හෝ නෞකාධිපතියකු වෙනු
වෙන් ද, අවස් ථාවෝචිත පරිදි, ඒ අයිතිකරු, ප්‍රධානයා,
නැව් කුලියට ගන්නා හෝ නෞකාධිපති හෝ සඳහන්
කරමින්, නියම කරනු ලැබිය හැකි යම් ආකෘතියක උචිත
බලධරයා වෙත ඉල්ලීමක් කළ යුතුය.

(1අඅ) (1අ) උපවගන්තිය යටතේ කරන ලද ඉල්ලී
මක් උචිත බලධරයා විසින් අනුමත කරනු ලැබූ අවස්ථා
වක, ඉල්ලුම්කරු විසින් නැව් නියෝජිතයකුගේ ව්‍යාපාරය
කරගෙන යනු ලබන්නේ යම් අයිතිකරුවකු, ප්‍රධානයකු,
නැව් කුලියට ගන්නකු හෝ නෞකාධිපතියකු වෙනු
වෙන් ද අවස් ථාවෝචිත පරිදි ඒ අයිතිකරු, ප්‍රධානයා,
නැව් කුලියට ගන්නා හෝ නෞකාධිපති සඳහන් කරමින්
උචිත බලධරයා විසින් ඒ ඉල්ලුම් ම්කරුට බලපත්‍රයක් නිකුත්
කරනු ලැබිය හැකිය:

එසේ වුව ද -
(අ) නැව් නියෝජිතයකුගේ ව්‍යාපාරය නිසියාකාරව
කරගෙන යාම සඳහා නියමිත සුදුසු කර්ම
ඉල්ලුම්කරුට නොමැති විටක; නැතහොත්

(ආ) මේ පනතේ විධිවිධාන හෝ
මේ පනත යටතේ සාදන ලද නියෝග අනුව ක්‍රියා
කර නොමැති විටක
පමණක් ඔහු විසින් යම් ඉල්ලුම්කරුවකුට බලපත්‍ර
යක් නිකුත් කිරීම ප්‍රතික් ෂේප කරනු ලැබිය
හැකි ය.";

(2) ඒ වගන්තියේ (2) වන උපවගන්තියේ (ආ) ඡේදය අත් හැර
ඒ වෙනුවට පහත දැක්වෙන අලුත් ඡේදය. ආදේශ
කිරීමෙන්:-

'' (ආ) 1971 අංක 1 දරන පනත යටතේ පිහිටුවන
ලද ලංකා නැව් සංස්ථාව හැර, යම් සංස්ථාවක් සමාගම්
ආඥාපනත යටතේ පිහිටුවා ලියාපදිංචි කර ඇත්නම්
නැතහොත්, එසේ පිහිටුවා ලියා පදිංචි කරනු ලබන
සංස්ථාවක් නම් මිස, ඒ සංස්ථාවට; හෝ ''; තව ද

( 3 ) ඒ වගන්තියේ ( 5 ) වන උපවගන්තියෙහි
(අ) (අ) සහ (ආ) ඡේද අත්හැර ඒ වෙනුවට පහත
දැක්වෙන අලුත් ඡේද ආදේශ කිරීමෙන් :-

'' (අ) මේ පනතේ විධිවිධානවලට යටත්ව, මේ
පනත යටතේ බලපත්‍රයක් ඉල්ලා සිටින
යම් තැනැත්තන්ට තිබිය යුතු සුදුසුකම්;

(ආ) බලපත්‍ර ප්‍රදානය කරනු ලබන්නේ යම්
කාලයක් සඳහා ද ඒ කාලය සහ බලපත්‍ර
ප්‍රදානය කරනු ලබන්නේ යම් නියම හා
කොන්දේ සිවලට යටත්ව ද ඒ නියම හා
කොන්දේසි ; 

(ආ) ඒ උපවගන්තියේ (ආ) ඡේදයට ඉක්බිතිව ම
පහත දැක්වෙන අලුත් ඡේදය ඇතුළත් කිරී
මෙන් :-

(ආආ) අයිතිකරුවකු, ප්‍රධානයකු, නැව් කුලියට
ගන්නකු හෝ නෞකාධිපතියකු විසින්
නැව් නියෝජිතයකු මාරු කිරීම සඳහා
ඉල්ලුම් කළ හැක්කේ කවර අවස් ථානුගත
කරුණු යටතේ ද යන වග සහ ඒ ඉල්ලීම
සම්බන්ධයෙන් ක්‍රියා කළ යුත්තේ කවර
ආකාරයෙන් ද යන වග; ".
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 10 දරන
මහ නගර සභා (සංශෝධන) පනත

[සහතිකය සටහන් කළේ 1981 පෙබරවාරි මස 27 වන දින ]
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 40 දරන මහ නගර සභා සහ නගර
සභා (සංශෝධන) පනත

මහ නගර සභා ආඥාපනත සහ නගර සභා ආඥාපනත සංශෝධනය
කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:
1. මේ පනත 1981 අංක 10 දරන මහ නගර සභා සහ නගර
සභා (සංශෝධන) පනත යනුවෙන් හඳුන්වනු ලබන අතර, ගැසට්
පත්‍රයෙහි පළ කරනු ලබන නියමයකින් අමාත්‍යවරයා විසින් නියම
කරනු ලබන යම් දිනයක සිට එය ක්‍රියාත්මක විය යුතුය.

1 වන කොටස
මහ නගර සභා ආඥාපනත සංශෝධනය කිරීම

2. 1967 අංක 8 හා 1979 අංක 57 දරන පනත් මගින් සංශෝධිත
මහ නගර සභා ආඥාපනතේ 230 වන වගන්තියේ (1අ)
වගන්තියට ඉක් බිතිවම පහත දැක්වෙන අලුත් උපවගන්ති ඇතුළත් වගන්තිය
කිරීමෙන් ඒ වගන්තිය මෙයින් තවදුරටත්
සංශෝධනය කරනු ලැබේ:-

'' (1අඅ ) වෙළෙඳ හෝ වාණිජ කාර්ය සඳහා පාවිච්චි කරනු ලබන
ස්ථානයක් සඳහා වැඩි වරිපනම් බදු ප්‍රමාණයක්, (4)
වන උපවගන්තිය යටතේ වූ බලතල ප්‍රකාර, සභාව
විසින් පැනවිය හැකිය.

(අආ) (අ) සභාව විසින් (ආ) ඡේදය යටතේ තීරණය කරනු
ලැබිය හැකි ප්‍රමාණයක් නොඉක්මවන වාර්ෂික
වටිනාකමක් ඇති සියලු නේ වාසික ස්ථාන සභාව
විසින්, අමාත්‍යවරයාගේ අනුමතය ඇතිව චරිපනම්
ගෙවීමෙන් නිදහස් කළ හැකි ය.

(ආ) නිදහස් කරනු ලැබිය හැකි නේවාසික ස්ථානවල
වාර්ෂික වටිනා කමේ ප්‍රමාණය තීරණය කිරීමේ දී
සභාව විසින් - 

( i ) මහා නාගරිකයේ සංවර්ධන තත්ත්වය;
(ii) වඩා අඩු වාර්ෂික වටිනාකමක් ඇති නේවාසික
ස්ථානවලට සභාව මගින් සලසන සේවා
වල හා පහසුකම්වල ස්වභාවය;
(iii ) යම් නිදහස් කිරීමක් දීමේ හේතුවෙන් සිදු විය
හැකි ආදායම් අඩු වීම හා ඒ අඩුව පියවා ගැනීම සඳහා සභාව විසින්
යෝජනා කරනු ලබන ක්‍රියා මාර්ග
සැලකිල්ලට ගත යුතු ය.

(ඇ) (ආ) ඡේදයේ විධිවිධාන යටතේ යම් නේවාසික
ස්ථානයක් නිදහස් කරනු ලැබූ විට, එකී නිදහස්
කරනු ලැබීමේ වාසිය එහි පදිංචිකරුට උපචිත විය
යුතු ය.".

II වන කොටස
නගර සභා ආඥාපනත සංශෝධනය කිරීම

3. නගර සභා ආඥාපනතේ 160 වන වගන්තිය, එම වගන්තියේ
(1) වන උපවගන්තියට ඉක බිතිවම පහත දැක්වෙන අලුත් උප
වගන්ති ඇතුළත් කිරීමෙන් ඒ වගන්තිය මෙයින් සංශෝධනය
කරනු ලැබේ :--

'' (1අ) වෙළෙඳ හෝ වාණිජ කාර්ය සඳහා පාවිච්චි කරනු ලබන
ස්ථානයක් සඳහා වැඩි වරිපනම් බදු ප්‍රමාණයක, (4)
වන උපවගන්තිය යටතේ වූ බලතල ප්‍රකාර, සභාව
විසින් පැනවිය හැකිය.

(1අඅ) (අ) සභාව විසින් (ආ) ඡේදය යටතේ තීරණය කරනු
ලැබිය හැකි ප්‍රමාණයක් නොඉක්මවන වාර්ෂික
වටිනාකමක් ඇති සියලු නේවාසික
ස්ථාන සභාව විසින්, අමාත්‍යවරයාගේ අනුමතය ඇතිව වරිපනම්
ගෙවීමෙන් නිදහස් කළ හැකි ය.

(ආ) නිදහස් කරනු ලැබිය හැකි නේවාසික ස්ථානවල
වාර්ෂික වටිනාකමේ ප්‍රමාණය තීරණය කිරීමේ දී
සභාව විසින්

(i) සභාව පිහිටුවා ඇත්තේ යම් නගරයක ද
එම නගරයේ සංවර්ධන මට්ටම;
(ii) වඩා අඩු වාර්ෂික වටිනාකමක් ඇති නේවාසික
ස්ථානවලට සභාව මගින් සලසන ලද සේවාවල හා පහසුකම්වල ස් වභාවය;
(iii ) යම් නිදහස් කිරීමක් දීමේ හේතුවෙන්
සිදු විය හැකි ආදායම අඩු වීම හා ඒ අඩුව
පියවා ගැනීම සඳහා සභාව විසින් යෝජනා කරනු ලබන ක්‍රියා මාර්ග
සැලකිල්ලට ගත යුතුය.

(ඇ) (ආ) ඡේදයේ විධිවිධාන යටතේ යම් නේවාසික
ස්ථානයක් නිදහස් කරනු ලැබූ විට එකී නිදහස්
කරනු ලැබීමේ වාසිය එහි පදිංචිකරුට උපචිත විය
යුතු ය. ".
ශ්‍රී ලංකා
ප්‍රජාතාන්ත්‍රික සමාජවාදි ජනරජයේ
පාර්ලිමේන්තුව
1981 අංක 11 දරන
පුද්ගලයන් ලියාපදිංචි කිරීමේ (සංශෝධන) පනත

(සතිකය සටහන් කළේ 1981 පෙබරවාරි මස 27 වන දින )
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 06 වැනි දින ශ්‍රී ලංකා ප්‍රජාතානන්ත්‍රික සමාජවාදී ජන රජයේ ගැසට
පත්‍රයේ II වන කොටසේ අතිරේකයක් වශයෙන් වළ කරන ලදී


1981 අංක 11 දරන පුද්ගලයන් ලියාපදිංචි කිරීමේ
(සංශෝධන) පනත

1968 අංක 32 දරන පුද්ගලයන් ලියාපදිංචි කිරීමේ පනත
සංශෝධනය කිරීම පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :--

1. මේ පනත 1981 අංක 11 දරන පුද්ගලයන් ලියාපදිංචි ලුහුඬු නාමය.
කිරිමේ (සංශෝධන) පනත යනුවෙන් හඳුන්වනු ලැබේ.

2. (මෙහි මින් මතු " ප්‍රධාන ප්‍රඥප්තිය " යනුවෙන් සඳහන්
කරනු ලබන) 1968 අංක 32 දරන පුද්ගලයන් ලියාපදිංචි කිරීමේ
පනතේ 2 වන වගන්තියේ (1) වන උපවගන්තිය වෙනුවට පහත
දැක්වෙන අලුත් උපවගන්තිය ආදේශ කිරීමෙන් ඒ වගන්තිය
මෙයින් සංශෝධනය කරනු ලැබේ :--

“ (1) පහත දැක්වෙන තැනැත්තකු නොවන, නියමිත දිනයේ
දී හෝ එදිනට පසුව, ශ්‍රී ලංකාව තුළ සිටින හෝ ශ්‍රී ලංකාවට
ඇතුලු වන සහ වයස අවුරුදු දහසය ලබා ඇති හෝ ලබන්නා වූ
සෑම තැනැත්තකු ම ලියාපදිංචි වීමට යටත් විය යුතු ය :-

(අ) (2) වන උපවගන්තියේ විධිවිධාන ක්‍රියාත් මක වීමෙන් ලියා
පදිංචි වීමට යටත් නොවන තැනැත්තකු; හෝ
(ආ) එම දිනයට පෙර හෝ එම දිනයේ දී හෝ එම දිනයට පසුව
ආගමන හා විගමන පනතේ 10 වන වගන්තියේ විධි විධාන
කඩකරමින් ශ්‍රී ලංකාවට ඇතුලු වී ඇති හෝ ඇතුලු වන
තැනැත්තකු; හෝ
(ඇ) එම පනතේ 45 වන වගන්තියේ විධිවිධාන කඩ කරමින්,
එම දිනයේ දී හෝ ඊට පසුව ශ්‍රී ලංකාවේ සිටින තැනැත්
තකු ; හෝ
(ඈ) 1967 අංක 14 දරන ඉන්දු ලංකා ගිවිසුම් (ක්‍රියාත්මක කිරීමේ)
පනතේ 15 වන වගන්තිය යටතේ ශ්‍රී ලංකාවෙන් ඉන්දි
යාවට පිට වී යාමට යටත් වූ තැනැත්තකු. "

3. (1) මේ පනත ආරම්භ වීමේ දිනයට පෙර දිනයේ වයස අවුරුදු
දහසය සම්පූර්ණ කළ එහෙත් අවුරුදු දහ අට සම්පූර්ණ නොකළ සහ
එම නිසා ප්‍රධාන ප්‍රඥප්තියේ 2 වන වගන්තියේ (1) වන උපවගන්තිය
යටතේ ලියාපදිංචි වීමට යටත් නොවුද මේ පනත මගින් සංශෝධනය
කරන ලද එම වගන්තියේ විධිවිධාන ප්‍රකාර ඒ දිනයේ දී එසේ
ලියාපදිංචි වීමට යටත් වන්නා වූද යම් තැනැත්තකු, එම ප්‍රඥප තී
යේ විධිවිධාන යටතේ සහ එම විධිවිධාන වලට අනුකූලව, ඒ ලියා
පදිංචිවීම සඳහා වූ නියමිත කාල සීමාව ඇතුළත ඉල්ලුම් පත්‍රයක්
ඉදිරිපත් කරයි නම්, ඒ තැනැත්තා ප්‍රධාන ප්‍රඥප තියේ 44 වන
වගන්තිය යටතේ වූ වරදකට වරදකරු නොවන ලෙස සැලකිය
යුතු ය.

(2) මේ වගන්තියේ " නියමිත කාල සීමාව ' යන් න්නෙන්, (1) වන
උපවගන්තියේ සඳහන් යම් තැනැත්තකු, ප්‍රධාන ප්‍රඥප්තියෙහි
7 වන වගන්තියෙහි (4) වන උපවගන්තිය සමග කියවිය යුතු 52
වන වගන්තිය යටතේ සාදන ලද යම් නියෝගයක් ප්‍රකාර එම
ප්‍රඥප්තියේ විධිවිධාන යටතේ සහ ඒවාට අනුකූලව ලියාපදිංචිවීම
සඳහා ඉල්ලුම් කිරීමට නියමිත කාලසීමාව අදහස් වේ.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 12 දරන බදු සංචිත
සහතික (සංශෝධන) පනත

[සහතිකය සටහන් කළේ 1981 පෙබරවාරි මස 27 වන දින
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 12 දරන බදු සංචිත සහතික (සංශෝධන) පනත
1957 අංක 22 දරන බදු සංචිත සහතික පත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 12 දරන බදු සංචිත සහතික
(සංශෝධන) පනත යනුවෙන් හඳුන්වනු ලැබේ.
2. 1957 අංක 22 දරන බදු සංචිත සහතික පනතේ 5 වන
වගන්තිය ඉවත් කොට, ඒ වෙනුවට පහත දැක්වෙන අලුත් වගන්තිය 
ආදේශ කිරීමෙන්, ඒ පනත මෙයින් සංශෝධනය
ලැබේ :-

5. සහතික පත්‍ර දරන්නකුගෙන් (මින් මතු මේ
පනතෙහි ඇතැම් විට බද්ද යනුවෙන් සඳහන් කරනු
ලබන) ආදායම් බද්ද, පුද්ගල බද්ද, ලාභ බද්ද, ධන
බද්ද, තෑගි බද්ද හෝ බූදල් බද්ද ලෙස ලැබිය
යුතු යම් මුදලක් හෝ ඒ මුදලින් කොටසක්,
6 වන වගන්තිය යටතේ වූ සහතිකයක පවාරණ
අගයෙන් ගෙවීමෙහි ලා, එම සහතිකය දේශීය
ආදායම් කොමසාරිස් ජනරාල්වරයා වෙත පවාරණය
කිරීමේ හිමිකම ඒ සහතික පත්‍ර දරන්නාට ලැබිය
යුතු ය. ".
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 14 දරන ඉඩම්
ප්‍රතිසංස්කරණ (සංශෝධන) පනත

(සහතිකය සටහන් කළේ 1981 මාර්තු මස 5 වන දින
ආණ්ඩුවේ නියමය පරිදි මුද්‍රණය කරන ලදී

1981 මාර්තු මස 06 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ  II වන කොටසේ අතිරේකයක් වශයෙන් පළ කරන ලදී.

1981 අංක 14 දරන ඉඩම් ප්‍රතිසංස්කරණ (සංශෝධන) පනත

ජාතික රාජ්‍ය සභාවේ 1972 අංක 1 දරන ඉඩම් ප්‍රතිසංස්කරණ පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 14 දරන ඉඩම් 
ප්‍රතිසංස්කරණ (සංශෝධන) පනත යනුවෙන් හඳුන් වනු ලැබේ.

2. ජාතික රාජ්‍ය සභාවේ 1975 අංක 39 දරන පනතින්
සංශෝධිත, ජාතික රාජ්‍ය සභාවේ 1972 අංක 1 දරන ඉඩම් ප්‍රතිසංස්
කරණ පනතේ 42 වගන්තියට ඉක්බිතිව ම, පහත දැක්වෙන
අලුත් වගන්තිය මෙයින් ඇතුළත් කරනු ලබන අතර එය ඒ
පනතේ 42 ම් ම් වගන්තිය වශයෙන් බලපැවැත් විය යුතු ය:-

42 ඕ. ජාතික රාජ්‍ය සභාවේ 1974 අංක 19 දරන
සමාගම් (විශේෂ විධිවිධාන) පනතේ 5 වන වගන්තියෙහි 
හෝ පනතේ ඉහතින් වූ විධිවිධාන වල
හෝ පටහැනිව කුමක් සඳහන් ව ඇත ද (ප්‍රසිද්ධ
සමාගමක් වූ හෝ පෞද්ගලික සමාගමක් වූ) යම්
සමාගමකට හෝ ජාතික රාජ්‍ය සභාවේ 1974 අංක 19
දරන සමාගම් (විශේෂ විධිවිධාන) පනතේ කාර්ය
සඳහා පවත්නා සමාගමක් ලෙස පිළිගනු ලැබූ
හෝ සමාගම් ආඥාපනත යටතේ
සංස්ථාගත කරන ලද සමාගමකට හෝ, ශ්‍රී ලංකා
වෙන් පිටත ලියා පදිංචි කරන ලද හෝ සංස්ථාගත
කරන ලද සමාගමක් විසින් 1974 ජූනි මස 19 වන
දින හෝ එදිනට පසුව පවරන ලදුව, මේ පනතේ
මේ කොටස ක්‍රියාත්මක වන දිනයේ දී පළමු කී
සමාගමට අයිතිව තිබූ නැත හොත් සන්තකව තිබූ
සෑම වතු ඉඩමම්, මේ පනතේ මේ කොටසේ
කාර්ය සඳහා, මේ පනතේ මේ කොටස ක්‍රියාත් මක
වන දිනයෙහි ප්‍රසිද්ධ සමාගමකට අයිතිව තිබූ හෝ
සන්තකව තිබූ වතු ඉඩමක් ලෙස සලකනු ලැබිය
යුතු අතර ඒ අනුව ඒ සෑම වතු ඉඩමක් ම මේ
පනතේ මේ කොටස ක්‍රියාත්මක වන දිනයේ දී
කොමිෂන් සහ වු සතු විය යුතුය."

3. (1) මේ පනතේ 2 වන වගන්තියෙන් ප්‍රධාන ප්‍රඥප්තියෙහි
කරන ලද සංශෝධනය 1975 ඔක්තෝබර් මඩ දහ හත් වන දින
ක්‍රියාත්මක වූ ලෙස සියලු කාර්ය සඳහා සලකන ලැබිය යුතු අතර
ඒ අනුව, යම් අධිකරණයක හෝ විනිශ්චයාධිකාරයක හෝ යම්
අභියාචනයක්, නඩුවක්, ඉල්ලීමක් හෝ වෙනත් නඩු කටයුත්තක්
(එම අභියාචනය, නඩුව, ඉල්ලීම හෝ නඩු කටයුත්ත මේ පනත
ක්‍රියාත් මක වීම ආරම්භ වූ දිනයට පෙර හෝ පසුව ඉදිරිපත් කර
හෝ පවරා තිබුණ ද) විභාග කිරීමේ දී යම් වතු ඉඩමක් කොමිෂන්
සභාව වෙත සතු වූයේ ද යන්න සම්බන්ධයෙන් යම් ප්‍රශ්නයක් පැන
නැඟි අවස් ථාවක නැතහොත් වතු ඉඩම් සම්බන්ධයෙන් වෙනත්
කාරණයක් පැන නැඟි අවස්ථාවක, ඒ ප්‍රශ්නය
හෝ කාරණය මේ පනතේ 2 වන වගන්තියෙන් සංශෝධිත, ප්‍රධාන ප්‍රඥප්තියේ
විධිවිධාන වලට අනුකූලව තීරණය කරනු ලැබිය යුතු ය.

(2) මේ පනතේ 2 වන වගන්තිය ක්‍රියාත්මක වීමේ හේතුවෙන්
යම් වතු ඉඩමක් කොමිෂන් සභාව වෙත සතු වී, ඒ වතු ඉඩම කොමිනේ
සභාව වෙත සතු වීමට පෙර එහි අයිතිකරුව සිටි තැනැත්තා විසින්, මේ
පනතේ 2 වන වගන්තියෙන් සංශෝධිත, ප්‍රධාන ප්‍රඥප්තියේ
විධිවිධාන යටතේ ඒ වතු ඉඩම වෙනුවෙන් ලැබීමට හෝ අත් කර
ගැනීමට කොමිෂන් සභාවට හිමිකම ඇති යම් මුදල්, ලබා ගෙන හෝ
අත්කර ගෙන ඇති අවස් ථාවක, ඒ මුදල්, මේ පනතේ 2 වන
වගන්තියෙන් සංශෝධිත ප්‍රධාන ප්‍රඥප්තියේ පටහැනිව කුමක්
සඳහන්ව ඇත ද, ඒ වතු ඉඩම් වෙනුවෙන් ගෙවිය යුතු වන් දියෙන්
අඩු කර ගනු ලැබිය යුතු ය.

(3) මේ වගන්තියේ -
'' ප්‍රධාන ප්‍රඥාප් ප්තිය '' යන්නෙන්, ජාතික රාජ්‍ය සභාවේ
1975 අංක 39 දරන පනතින් සංශෝධිත, ජාතික
රාජ්‍ය සභාවේ 1972 අංක 1 දරන ඉඩම් ප්‍රතිසංස්
කරණ පනත අදහස් වේ; තව ද

' කොමිෂන් සභාව '' යන නෙන්, ජාතික රාජ්‍ය සභාවේ
1972 අංක 1 දරන ඉඩම් ප්‍රතිසංස්කරණ පනතින්
පිහිටුවන ලද ඉඩම් ප්‍රතිසංස්කරණ
සභාව අදහස් වේ.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 18 දරන බෞද්ධ විහාර
දේවාලගම් (සංශෝධන) පනත

[සහතිකය සටහන් කළේ 1981 මාර්තු මස 12 වන දින )
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 13 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයෙ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 18 දරන බෞද්ධ විහාර දේවාලගම්
(සංශෝධන) පනත
බෞද්ධ විහාර දේවාලගම් ආඥාපනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1981 අංක 18 දරන බෞද්ධ විහාර දේවාලගම්
(සංශෝධන) පනත යනුවෙන් හඳුන්වනු ලබන අතර, ගැසට් පත්‍ර
යෙහි පළ කරනු ලබන නියමයක් මගින් අමාත්‍ය වරයා විසින් නියම
කරනු ලබන (මෙහි මින් මතු " නියමිත දිනය " යනුවෙන් සඳහන්
කරනු ලබන) දිනයක එය ක්‍රියාත්මක විය යුතුය.

2. බෞද්ධ විහාර දේවාලගම් ආඥාපනතේ 12 වන වගන්තියෙහි
අතුරු වගන්තිය වෙනුවට පහත දැක්වෙන අලුත් අතුරු වගන්තිය
ආදේශ කිරීමෙන් ඒ වගන්තිය මෙයින් සංශෝධනය කරනු
ලැබේ :--

'' එසේ වුව ද -
(අ) දියවඩන නිලමේවරයකුගේ ධුර කාලය අවුරුදු දහයක්
විය යුතු ය; තව ද,
(ආ) බස් නායක නිලමේවරයකුගේ ධුර කාලය දීර්ඝ කිරීම
විහාරයක දේ පළ කාර්යක්ෂම ලෙස කළමනාකරණය
කිරීම සඳහා හිතකර වේ යයි ජනාධිපතිවරයා විසින්
සලකනු ලබන්නේ නම් ජනාධිපතිවරයා විසින් බස්නායක
නිලමේවරයකුගේ ධුර කාලය එක් වරකට අවුරුද් ද
බැගින් වූ කාලයකට දීර්ඝ කරනු ලැබිය හැකි ය. එහෙත්
එසේ දීර්ඝ කරනු ලබන කාලවල සමස්තය අවුරුදු
දෙකක් නොඉක්මවිය යුතු ය. ''

3. නියමිත දිනට පෙරාතුවම වූ දිනයෙහි ධුරය දරමින් සිටි සෑම
බස්නායක නිලමේවරයකු ම -

(අ) නියමිත දිනට අවුරුදු පහක් හෝ ඊට වැඩි කාලයක් එම
ධුරය දරා ඇති අවස් ථාවක, ජනාධිපතිවරයා විසින් ඔහුගේ සංශෝධනය
ධුර කාලය දීර්ඝ කරනු ලැබ ඇත්නම් මිස, නියමිත දින සිට
එක් සතියක කාලයක් ඉකුත්වීමෙන් පසු ඔහු එම ධුරය
දැරීම් නතර විය යුතු ය; තව ද

(ආ) ජනාධිපතිවරයා විසින් ඔහුගේ ධුර කාලය දීර්ඝ කරනු ලැබ
ඇත්නම් මිස එම ධුරයට ඔහු පත් කරනු ලැබූ දිනයෙහි සිට
අවුරුදු පහක කලයක් සම්පූර්ණ කළ විට, එම ධුරය දැරීම
නතර විය යුතුය:

එසේ වුව ද ඒ තැනැත්තා ඒ ධුරය දැරීමේ අවුරුදු පහක
කාලය නියමිත දින සිට එක් සතියක් ඇතුළත සම්පූර්ණ
කළ අවස්ථාවක, ජනාධිපතිවරයා විසින් ඔහුගේ ධුර කාලය
දීර්ඝ කරනු ලැබුවහොත් මිස, නියමිත දින සිට එක් සතියක
කාලයක් ඉකුත් වූ විට ඔහු එම ධුරය දැරීම නතර විය
යුතුය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 22 දරන ගුවන්
ගමනාගමන (සංශෝධන) පනත

(සහතිකය සටහන් කළේ 1981 මාර්තු මස 23 වන දින)
ආණ්ඩුවේ නියමය පරිදි මුද්‍රණය කරන ලදී.

1981 මාර්තු මස 27 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 22 දරන ගුවන් ගමනාගමන (සංශෝධන) පනත

ගුවන් ගමනාගමන පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1981 අංක 22 දරන ගුවන් ගමනාගමන
(සංශෝධන) පනත යනුවෙන් හඳුන් වනු ලැබේ.

2. ගුවන් ගමනාගමන පනතේ 3 වන වගන්තියේ (2) වන
උපවගන්තියේ (ජ) ඡේදයට ඉක්බිතිව ම පහත දැක්වෙන අලුත්
ඡේදය ඇතුළත් කිරීමෙන් ඒ වගන්තිය මෙයින් සංශෝධනය
කරනු ලැබේ :-

“ (ජජ) ශ්‍රී ලංකාවේ යම් ආණ්ඩුවේ අධිකාරියක් විසින්
හෝ ගුවන් තොටු පළක් විසින් හෝ සපයනු ලබන ගුවන්
ගමනාගමන සේවා හෝ පහසුකම් ප්‍රයෝජනයට ගනු ලැබීම
සම්බන්ධයෙන්, ගුවන් තොටුපළකට අවතීර්ණ නොවී
ගමන් කරන ගුවන් යානා වලින් අය කරනු ලැබිය හැකි
ගාස්තු විධිමත් කිරීම; ".
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 26 දරන
සේවක අර්ථසාධක අරමුදල්
(සංශෝධන) පනත

(සහතිකය සටහන් කළේ 1981 මැයි මස 5 වන දින )
ආණ්ඩුවේ නියමය පරිදි මුද්‍රණය කරන ලදී.

1981 මැයි මස 08 වැනි දින ශ්‍රී ලංකා ප්‍රජාත්‍යන්ත්‍රික සමාජවාදී ජනරජයේ ගැසට්
පත්‍රයේ  II වන කොටසෙ අතිරේකයක් වශයෙන් පළ කරන ලදී.

1981 අංක 26 දරණ සේවක අර්ථසාධක අරමුදල්
(සංශෝධන ) පනත
1958 අංක 15 දරන සේවක අර්ථ සාධක අරමුදල් පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 26 දරන සේවක අර්ථසාධක අරමුදල් ලුහුඩු නාමය.
(සංශෝධන) පනත යනුවෙන් හඳුන්වනු ලැබේ.

2. 1974 අංක 8 දරන පනත මගින් සංශෝධිත, (මෙහි මින්
මතු " ප්‍රධාන ප්‍රඥප්තිය " යනුවෙන් සඳහන් කරනු ලබන) 1958
අංක 15 දරන සේවක අර්ථ සාධක අරමුදල් පනතෙහි 10 වන
වගන්තිය පහත දැක්වෙන පරිදි මෙයින් තවදුරටත් සංශෝධනය
කරනු ලැබේ :--

(1) ඒ වගන්තියේ (1) වන උපවගන්තියෙහි '' සියයට හයකට "
යන වචන වෙනුවට " සියයට අටකට " යන වචන ආදේශ
කිරීමෙන්; සහ

(2) ඒ වගන්තියේ (2) වන උපවගන්තියෙහි '' සියයට නවය
කට '' යන වචන වෙනුවට '' සියයට දොළහකට '' යන වචන
ආදේශ කිරීමෙන්.

3. ප්‍රධාන ප්‍රඥප් තියේ 16 වන වගන්තිය මෙයින් ඉවත් කරනු
ලබන අතර ඒ වෙනුවට පහත දැක් වෙන වගන්තිය ආදේශ කරනු
ලැබේ :-

16. යම් මාසයක් සම්බන්ධයෙන් මේ පනත
යටතේ ගෙවිය යුතු දායක මුදල් ඊළඟ මාසයේ
අන්තිම දිනයට පෙර අරමුදලට නොගෙවනු ලැබූ
ද, ඒ දායක මුදල් ගෙවීමට අපොහොසත් වූයේ
නොවැළැක් විය හැකි හේතු නිසා බවට කොමසාරිස්
වරයා සෑහීමට පත්වන පරිදි පැහැදිලි කිරීමට
සේවා යෝජකයාට නොහැකි වන්නා වූ ද අවස්ථා
වක, අයවිය යුතු දායක මුදල් ප්‍රමාණයට අතිරේකව
පහත සඳහන් ආකාරයට ගණන් බලනු ලැබූ
අධිභාරයක් ඒ මුදල සම්බන්ධයෙන් අරමුදලට
ගෙවීමට සේවා යෝජකයා බැඳී සිටිය යුතු ය:-

(අ) දින දහයකට වැඩි නොවන කාල සීමාවක්
සඳහා දායක මුදල් නොගෙවා ඇති අවස්ථාවක, අයවිය යුතු දායක මුදල්
ප්‍රමාණයෙන් සියයට පහක අධිභාරයක්;

(ආ) දින දහයකට වැඩි වන නමුත් එක් මාසය
කට වැඩි නොවන කාල සීමාවක් සඳහා
දායක මුදල් නොගෙවා ඇති අවස් ථාවක,
අයවිය යුතු දායක මුදල් ප්‍රමාණයෙන්
සියයට පහළොවක අධිභාරයක්;

(ඈ) එක් මාසයකට වැඩි වන නමුත් මාස
තුනකට වැඩි නොවන කාල සීමාවක් සඳහා
දායක මුදල් නොගෙවා ඇති අවස් ථාවක,
අයවිය යුතු දායක මුදල් ප්‍රමාණයෙන්
සියයට විස්සක අධිභාරයක් ;

(ඈ) තුන් මාසයකට වැඩි වන නමුත් හය මාසයකට 
වැඩි නොවන " කාල සීමාවක් සඳහා දායක මුදල්
නොගෙවා ඇති අවස්ථාවක, අයවිය යුතු දායක මුදල් ප්‍රමාණයෙන්
සියයට තිහක අධිභාරයක්;

(ඉ) මාස හයකට වැඩි වන නමුත්
දොළහකට වැඩි නොවන කාල සීමාවක්
සඳහා දායක මුදල් නොගෙවා
ඇති අවස් ථාවක, අයවිය යුතු දායක මුදල්
ප්‍රමාණයෙන් සියයට හතලිහක අධිභාරයක්‍

(ඊ) මාස දොළහකට වැඩි කාල සීමාවක් සඳහා
දායක මුදල් නොගෙවා ඇති අවස් ථාවක,
අයවිය යුතු දායක මුදල් ප්‍රමාණයෙන්
සියයට පනහක අධිභාරයක්. ''

4. මේ පනතේ 2 වන සහ 3 වන වගන්ති මගින් ප්‍රධාන
ප්‍රඥප්තියට කරන ලද සංශෝධන 1981 ජනවාරි මස 1 වන දින සිට
බලාත්මක වූ ලෙස සලකනු ලැබිය යුතු ය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 35 දරන ඇසෝෂියේටඩ්
නිවුස් පේපර්ස් ඔfප් සිලෝන් ලිමිටඩ්
(ව්ශේෂ විධිවිධාන) (සංශෝධන) පනත

(සහතිකය සටහන් කළේ 1981 මැයි මස 29 වන දින)
ආණ්ඩුවේ නියමය පරිදි මුද්‍රණය කරන ලදී.

1981 ජූනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ කැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 35 දරන ඇසෝෂියේ ටඩ් නිවුස් පේපර්ස් ඔෆ් සිලෝන්
ලිමිටඩ් (විශේෂ විධිවිධාන) (සංශෝධන) පනත

ජාතික රාජ්‍ය සභාවේ 1973 අංක 28 දරන ඇසෝෂියේ ටඩ් නිවුස්
පේපර්ස් ඔප් සිලෝන් ලිමිටඩ් (විශේෂ විධිවිධාන) පන
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 35 දරන ඇසෝෂියේටඩ් නිවුස් පේ පර්ස්
ඔප් සිලෝන් ලිමිටඩ් (විශේෂ විධිවිධාන) (සංශෝධන) පනත
යනුවෙන් හඳුන් වනු ලැබේ.

2. ජාතික රාජ්‍ය සභාවේ 1973 අංක 28 දරන ඇසෝෂියේටඩ්
නිවුස් පේපර්ස් ඔප් සිලෝන් ලිමිටඩ් (විශේෂ විධිවිධාන) පනතේ
4 වන වගන්තියට ඉක්බිතිවම, පහත දැක්වෙන අලුත් වගතිය
මෙයින් ඇතුළත් කරනු ලබන අතර, ඒ වගන්තිය ඒ පනතේ 4 අ
වගන්තිය වශයෙන් බලපැවැත්විය යුතු ය:-

4 අ. සමාගමේ එක් එක් කොටස
ගෙවිය යුතු වන්න්දි, ඒ කොටස මහා භාරකරු වෙත
සතු කරනු ලැබුවේ යම් දිනයක ද ඒ දිනයෙහි සිට
උපචිත වන ලෙස සලකනු ලැබිය යුතුය. ඒ වන්දි
උපචිත වන දින සිට එය ගෙවනු ලබන දිනය
තෙක්, නියමිත අනු ප්‍රමාණය අනුව ඒ වන්දි වෙනු
වෙන් පොලී ගෙවනු ලැබිය යුතු ය.".

3. මේ පනතේ 2 වන වගන්තියෙන්, ජාතික රාජ්‍ය සභාවේ 1973
අංක 28 දරන ඇසෝෂියේ ටඩ් නිවුස්' පේ පර්ස්' ඔප් සිලෝන් ලිමි
ටඩ් (විශේෂ විධිවිධාන) පනතට කරන ලද සංශෝධනය, ජාතික
රාජ්‍ය සභාවේ 1973 අංක 28 දරන ඇසෝෂියේටඩ් නිවුස් පේපර්ස්
ඔප' සිලෝන් ලිමිටඩ් (විශේෂ විධිවිධාන) පනත ක්‍රියාත්මක වූ දින
යෙහි සිට ක්‍රියාත්මක වූ ලෙස සියලු කාර්ය සඳහා සලකනු ලැබිය
යුතු ය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 36 දරන සිවිල් නීති
(සංශෝධන) පනත

[සහතිකය සටහන් කළේ 1981 මැයි මස 29 වන දින )
ආණ්ඩුවේ නියමය පරිදි මුද්‍රණය කරන ලදී

1980 ජුනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැඩව
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 36 දරන සිවිල් නීති (සංශෝධන) පනත
සිවිල් නීති ආඥාපනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 36 දරන සිවිල් නීති (සංශෝධන)
පනත යනුවෙන් හඳුන්වනු ලැබේ.

2. සිවිල් නීති ආඥාපනතේ 5 වන වගන්තියෙහි " සියයට පහක
යන වචන වෙනුවට ''සියයට දොළහක " යන වචන ආදේශ
කිරීමෙන්, ඒ වගන්තිය මෙයින් සංශෝධනය කරනු ලැබේ.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 33 දරන මහ නගර සභා
(සංශෝධන) පනත

[සහතිකය සටහන් කළේ 1981 මැයි මස 29 වන දින )
ආණ්ඩුවේ නියමය පරිදි මුද්‍රණය කරන ලදී.

1984 ජුනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසටි
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 33 දරන මහ නගර සභා (සංශෝධන) පනත
මහ නගර සභා ආඥාපනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
1 සින් මෙසේ පනවනු ලැබේ:-

1. මේ පනත 1981 අංක 33 දරන මහ නගර සභා (සංශෝධන)
පන්ත යනුවෙන් හඳුන්වනු ලැබේ.

2. මහ නගර සභා ආඥාපනතේ 327 වන වගන්තියේ (1) වන
උපවගන්තියෙහි '' වාර්ෂික වටිනා කම '' යන අර්ථ කථනය
වෙනුවට, පහත දැක්වෙන අර්ථ කථනය ආදේශ කිරීමෙන්,
වගන්තිය, මෙයින් සංශෝධනය කරනු ලැබේ:-
වාර්ෂික වටිනාකම " යන්නෙන් -

(අ) යම් ස්ථානයක් කුලියට දී නොමැති අවස්ථාවක,
සියලු පොදු වරිප නම් හා බදු ගෙවීමට කුලී නිවැසියා
විසින් භාරගනු ලැබුවේ නම් හා ඒ ගෙවල් කුලිය
අයකර ගැනීමට තරම් යෝග්‍ය තත්ත්වයකින් යම්
නිවාසයක්, ගොඩනැගිල්ලක්, ඉඩමක් හෝ
ගෙපතක් පවත්වාගෙන යාම සඳහා අවශ්‍ය වන්නා
වූ අළුත් වැඩියා කිරීම්, නඩත්තු කිරීම හා යථා
තත්ත්වයෙන් පවත් වා ගෙන යාම සදහා
පිරිවැයක් වෙතොත්, එය දැරිමේ වගකිම
ගෙහිමියා විසින් භාරගනු ලැබුවේ නම්, එක්
වර්ෂයක් තවත් වර්ෂයක් අනුව සලකා බලන විට,
ඒ නිවාසය, ගොඩනැගිල්ල, ඉඩම හෝ ගෙපත
සඳහා යම් කුලී නිවැසියකු විසින් ගෙවීමට යුක්ති
සහගත ලෙස බලාපොරොත්තු වන්නා වූ වාර්ෂික
ගෙවල් කුලිය ද;

(ආ) යම් ස්ථානයක් කුලියට දී ඇති අවස් ථාවක, සියලු
පොදු චරිපනම් හා බදු ගෙවීමේ වගකීම කුලී
නිවැසියකු විසින් භාරගනු ලැබුවේ නම් හා ඒ
ගෙවල් කුලිය අයකර ගැනීමට තරම් යෝග්‍ය
තත්ත්වයකින් යම් නිවාසයක්, ගොඩනැගිල්ල්ලක්,
ඉඩමක් හෝ ගෙපතක් පවත්වාගෙන යාම සඳහා
අවශ්‍ය වන්නා වූ අළුත් වැඩියා කිරීම්, නඩත්තු
කිරීම හා යථා තත්ත්වයෙන් පවත්වා ගෙන යාම
සඳහා පිරිවැයක් වෙතොත්, එය දැරීමේ වගකීම
ගෙහිමියා විසින් භාරගනු ලබුවේ නම්, එක
වර්ෂයක් තවත් වර්ෂයක් අනුව සලකා බලන විට,
ඒ කුලී නිවැසියා විසින් ඒ නිවාසය, ගොඩනැගිල්ල,
ඉඩම හෝ ගෙපත සඳහා ගෙවීමට යුක්ති සහගත
ලෙස බලාපොරොත්තු වන්නාවූ වාර්ෂික ගෙවල්
කුලිය නැතහොත් පොදු වරිපනම් හා බදු ගෙවීමේ
වගකීම කුලී නිවැසියා විසින් භාරගනු ලැබූ
අවස් ථාවක සහ ඒ ගෙවල් කුලිය අයකර ගැනීමට
තරම් යෝග්‍ය තත්ත්වයකින් ඒ නිවාසය.
ගොඩනැගිල්ල, ඉඩම හෝ ගෙපත පවත්වාගෙන
යාම සඳහා අවශ්‍ය වන්නා වූ අළුත වැඩියා කිරීම්,
නඩත්තු කිරීම හා යථා තත්ත්වයෙන් පවත්වා
ගෙන යාම සඳහා පිරිවැයක් වෙතොත්, එය දැරීමේ
වගකීම ගෙහිමියා විසින් භාරගනු ලැබූ අවස් ථාවක,
ගෙවන ලද නියම වාර්ෂික ගෙවල් කුලිය යන
දෙකින් වැඩි ගෙවල් කුලිය ද අදහස් වේ:

එසේ වුව ද වාර්ෂික වටිනාකම් ආගණනය
කිරීමේ දී කුලියට නොදුන කවර වූ හෝ යම්
කාලපරිච්ඡේදයක් සඳහා කිසිදු සහනයක් හෝ
අඩු කිරීමක් කරනු නොලැබිය යුතුය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 32 දරන තානායම්
(සංශෝධන) පනත

(සහතිකය සටහන් කළේ 1984 මැයි මස 29 වන දින)
ආණ්ඩුවේ නියමය පරිදි මුද්‍රණය කරන ලදී.

1984 ජූනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට
පත්‍රයේ 1 වන කොටසේ අතිරේකයක් වශයෙන් පළ කරන ලදී.

1981 අංක 32 දරන තානායම් (සංශෝධන) පනත
තානායම් පනත සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 32 දරන තානායම් (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු " ප්‍රධාන ප්‍රඥප්තිය " යනුවෙන් සඳහන්
කරනු ලබන) තානායම් පනතේ 6 වන වගන්තියෙහි ( 2 ) වන උප
වගන්තියට ඉක් බිතිවම පහත දැක්වෙන අලුත් උපවගන්ති
ඇතුළත් කිරීමෙන් ඒ වගන්තිය මෙයින් සංශෝධනය කරනු
ලැබේ :-

(3) 4 වන වගන්තිය යටතේ හෝ ඒ වගන්තිය ප්‍රකාර සාදන
ලද හෝ සාදන ලදැයි සැලකෙන යම් රීති යටතේ යම් තානායමක්
පාලනය කිරීම සම්බන්ධයෙන් නැතහොත් 5 වන වගන් තිය
යටතේ එවැනි යම් තානායමක් කුලියට දීම සම්බන්ධයෙන්,
පනතක් යටතේ හෝ ආඥා පනතක් යටතේ හෝ සංස්ථාගත
කරන ලද යම් පුද්ගල මණ්ඩලයක් විසින් ලබා ගන්නා ලද සියලු
මුදල්, ඒ මණ්ඩලය විසින් ඒ තානායම නඩත්තු කිරීම, පරිපාලනය
කිරීම, පාලනය කිරීම හෝ ප්‍රචාරක දැන්වීම් පළ කිරීම සම්බන්ධ
යෙන් දරන ලද සියලු වියදම් ඒ මුදල් වලින් ගෙවීමෙන් පසු, ඒ
තානායම පිහිටියේ යම් පළාත් පාලන ආයතනයක පරිපාලන සීමා
ඇතුළත ද ඒ පළාත් පාලන ආයතනයේ අරමුදලට බැර කළ
යුතුය.

(4) 2 වන වගන්තියේ (1) වන උපවගන්තිය යටතේ මහ
නගර සභාවක් හෝ නගර සභාවක් වෙත සතු කර තිබුණා වූ
තානායමක් වන්නා වූද 3 වන වගන්තියේ (1) වන උපවගන්තිය
යටතේ ඒ තානායමේ පාලනය නිසි අධිකාරයකට පවරා දෙන
ලද්දා වූ සහ සතු කර දෙන ලද්දා වූ ද අවස් ථාවක ඒ තානායම
සම්බන්ධයෙන් පමණක් (3) වන උපවගන්තියේ විධිවිධාන අදාළ
විය යුතුය.''

3. 6 වන වගන්තියට ඉක්බිතිව ම පහත දැක්වෙන අලුත්
වගන්තිය මෙයින් ඇතුළත් කරනු ලබන අතර ඒ වගන්තිය ප්‍රධාන
ප්‍රඥප්තියේ 6 අ වගන්තිය වශයෙන් බලපැවැත්විය යුතු ය:-

6 අ. යම් පනතක් හෝ ආඥාපනතක් මගින්
සංස්ථාගත කරන ලද යම් පුද්ගල මණ්ඩලයක්
වෙත මේ පනත යටතේ යම් තානායමක පාලනය
සතු කරන ලද අවස්ථාවක, ඒ මණ්ඩලය විසින් මේ
පනත යටතේ ක්‍රියාත්මක කරනු ලැබිය හැකි
බලතල හෝ ඉටු කරනු ලැබිය හැකි කාර්ය සහ
කර්තව්‍ය හෝ කිසිවක් වේ ද ඒ බලතල ක්‍රියාත්මක
කිරීමට සහ කාර්ය සහ කර්තව්‍ය ඉටු කිරීමට ඒ
මණඩලයට සියලු කාර්ය සඳහා අධිකාරය ඇති ලෙස
සලකනු ලැබිය යුතුය.".
ශ්‍රී ලංකා
ප්‍රජාතාන්ත්‍රික සමාජවාදි ජනරජයේ
පාර්ලිමේන්තුව
1981 අංක 34 දරන ශ්‍රී ලංකා පදනම්
(සංශෝධන) පනත

{සහතිකය සටහන් කළේ 1981 මැයි මස 29 වන දින )
ආණ්ඩුවේ නියමය පරිදි මුද්‍රණය කරන ලදි.

1981 ජූනි මස 05 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 34 දරන ශ්‍රී ලංකා පදනම් (සංශෝධන ) පනත
ජාතික රාජ්‍ය සභාවේ 1973 අංක 31 දරන ශ්‍රී ලංකා පදනම් පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව විසින්
මෙසේ පනවනු ලැබේ:-

1. මේ පනත 1981 අංක 34 දරන ශ්‍රී ලංකා පදනම් (සංශෝධන)
පනත යනුවෙන් හඳුන්වනු ලැබේ.

2. ජාතික රාජ්‍ය සභාවේ 1973 අංක 31 දරන ශ්‍රී ලංකා පදනම්
පනතේ 16 වන වගන්තියේ (3) වන උපවගන්තියට ඉක්බිතිව ම
පහත දැක් වෙන අලුත් උපවගන්ති ඇතුළත කිරීමෙන්
වගන්තිය මෙයින් සංශෝධනය කරනු ලැබේ :-

(4) මහ නගර සභා ආඥාපනත යටතේ යම් චරිපනම්
ගෙවීමෙන් පදනම නිදහස් කරනු ලැබිය යුතු ය.

(5) මේ වගන්තියේ විධිවිධාන, තීරු බදු ආඥාපනතේ,
මුද්දර ආඥාපනතේ, 1979 අංක 28 දරන දේශීය ආදායම්
පනතේ හා මහ නගර සභා ආඥා පනතේ ඊට පටහැනිව කුමක්
සඳහන් වුව ද බලාත්මක විය යුතුය."
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 41 දරන ශ්‍රී ලංකාවේ
සිල්වෙස්තර-බෙනදිකානු නිකායේ
ප්‍රධාන පූජ්‍යවරයා (සංස්ථාගත
කිරීමේ) පනත

[සහතිකය සටහන් කළේ 1981 ජුනි මස 10 වන දින)
ආණ්ඩුවේ නියමය පරිදි මුද්‍රණය කරන ලදී.

1984 ජූනි මස 12 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට
පත්‍රයේ 11 වන කොටසේ අතිරේකයක් වශයෙන් පළ කරන ලදී.
ශ්‍රී ලංකා රජයේ මුද්‍රණ දෙපාර්තමේන්තුවේ මුද්‍රණය කරන ලදී.

1981 අංක 41 දරන ශ්‍රී ලංකාවේ සිල්වෙස් තර - බෙනදිකානු නිකායේ
ප්‍රධාන පූජ්‍යවරයා (සංස් ථාගත කිරීමේ) පනත

ශ්‍රී ලංකාවේ සිල්වෙස් තර - බෙන දිකානු නිකායෙ ප්‍රධාන පූජ්‍යවරයා
සංස්ථාගත කිරීම සඳහා වූ පනතකි.

මෙහි මින් මතු දක්වා ඇති කාර්ය සඳහා ශ්‍රී ලංකාවේ පූර්විකාව.
සිල්වෙස්තර - බෙනදිකානු නිකායේ ප්‍රධාන පූජ්‍යවරයා සංස්ථාගත
කිරීම යෝග්‍ය වන හෙයින්:

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:
1. මේ ජනත 1981 අංක 41 දරන ශ්‍රී ලංකාවේ සිල්වෙස් තර - ලුහුඬු නාමය.
බෙන දිකනු නිකායේ ප්‍රධාන පූජ්‍යවරයා (සංස්ථාගත කිරීමේ) පනත
යනුවෙන් හඳුන්වනු ලැබේ.

2. මේ පනත ආරම්භ වීමේ දින සිට හා ඉන් පසු, ශ්‍රී ලංකාවේ
සිල් ල්වෙස්තර - බෙනදිකානු නිකායේ ප්‍රධාන පූජ්‍යවරයා, එනම් අති බෙනදිකානු
පූජ්‍ය තෝමස ද සිල්වා ඔ. එස්. බී. පියතුමා සහ රෝමානු කතෝලික
සභාවේ නීති රීති සහ චාරිත්‍ර අනුව විධිමත් ලෙස පත කරනු ලබන
ඔහුගේ අනුපිළිවෙළින් එන අනුප්‍රාප්තිකයා හෝ අනුප්‍රාප්තිකයන් කිරීම.
'' ශ්‍රී ලංකාවේ සිල්වෙස් තර - බෙනදිකානු නිකායේ ප්‍රධාන පූජ්‍යවරයා ’“
යන නාමය හා අභිධානය යටතේ අවිචින්න පැවැත්මක් ඇති
සංස්ථාවක විය යුතු අතර සෑම ආකාරයක ම චංචල හෝ නිශ්චල
දේපළ මිළට ගැනීමෙන්, ත්‍යාග ලැබීමෙන්, අන්තිම කැමති පත්‍රයක්
මගින් ප්‍රදානය කිරීමෙන්, රිලවරණය කිරීමෙන් හෝ අන්‍යාකාරය
කින් අත්කර ගැනීමට සහ ඒ දේපළ දැරීමට සහ භුක්ති විඳීමට සහ ඒ
දේපළ විකිණීමට හෝ අන්‍යාකාරයකින් බැහැර කිරීමට සම්පූර්ණ බලය
තිබිය යුතුය. තවද එකී නාමයෙන් ඒ දේපළ සම්බන්ධයෙන් සියලු
අධිකරණවල නඩු පැවරීම හා නඩු පවරනු ලැබීම කළ යුතු හා කළ
හැකි වන්නේය.

3. ශ්‍රී ලංකාවේ සිල්වෙස් තර - බෙනදිකානු නිකාය සඳහා භාරයක
පිට මහනුවර බිෂොප් තුමා විසින් දැනටමත් අත් කරගෙන, දරනු
ලබන හෝ භුක්ති විඳිනු ලබන සියලු චංචල සහ නිශ්චල දේ පළ
සංස්ථව වෙත මෙයින් පවරනු ලබන අතර මේ පනත ආරම්භ වන
දිනට පෙරාතුවම ඒ දේපළ සම්බන්ධයෙන් වූ යම් භාරවලට,
කොන්දේසිවලට හෝ සීමා කිරීම් වලට යටත්ව සංස්ථාව
යුතුය.

4. ශ්‍රී ලංකාවේ සිල්වෙස් තර - බෙනදිකානු නිකායේ ප්‍රධාන පූජ්‍ය
වරයා මිය ගිය විටෙක හෝ දුබලතාව නිසා හෝ දිගු කලක් බැහැරව
සිටීම නිසා හෝ වෙනත් හේතුවක් නිසා හෝ තම කාර්ය ඉටු කිරීමට
ඔහුට නොහැකි වන විටෙක, ශ්‍රී ලංකාවේ සිල්වෙස්තර - බෙනදිකානු
නිකායට ඇතුළත් වීමේ අනුපිළිවෙළ අනුව වඩාත්ම ජ්‍යෙෂ්ඨ වූ ඔහු
ගේ උපදේශකවරයා, අවස් ථාවෝචිත පරිදි, නව ප්‍රධාන පූජ්‍යවරයකු
පත් කරනු ලබන තුරු හෝ ප්‍රධාන පූජ්‍යවරයා විසින් තම කාර්ය
ඉටු කිරීම නැවත ආරම්භ කරනු ලබන තුරු මේ පනතේ සියළු
කාර්ය සඳහා ප්‍රධාන පූජ්‍යවරයා ලෙස සලකනු ලැබිය යුතු ය.

5. මේ පනතේ සඳහන් තැනැත්තන්ගේ අයිතිවාසිකම් හැර,
ජන රජයේ හෝ යම් රාජ්‍ය මණ්ඩලයක හෝ සංස්ථාවක හෝ
වෙනත් යම් තැනැත්තන්ගේ අයිතිවාසිකම් වලට මේ පනතේ
ඇතුළත් කිසිවකින් හානියක් හෝ බලපෑමක් නොවිය යුතුය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 42 දරන බෞද්ධ විහාර
දේවාලගම් (සංශෝධන) පනත

[සහතිකය සටහන් කළේ 1981 ජූලි මස 2 වන දින]
ආණ්ඩුවේ නියමය පරිදි මුද්‍රණය කරන ලදී.

1981 ජූලි මස 3 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට් පත්‍රයේ
II වැනි කොටසේ අතිරේකයක් වශයෙන් පළකරන ලදී.


1981 අංක 42 දරන බෞද්ධ විහාර දේවාලගම්
(සංශෝධන) පනත
බෞද්ධ විහාර දේවාලගම් ආඥාපනත සංශෝධනය කිරීම සඳහා වූ
පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 42 දරන බෞද්ධ විහාර දේවාලගම්
(සංශෝධන) පනත යනුවෙන් හඳුන්වනු ලබන අතර, ගැසට් පත්‍ර
යෙහි පළ කරනු ලබන නියමයකින් අමාත්‍යවරයා විසින් නියම කරනු
ලබන දිනයක එය ක්‍රියාත්මක විය යුතුය.

2. (මෙහි මින් මතු " ප්‍රධාන ප්‍රඥප්තිය '' යනුවෙන් සඳහන්
කරනු ලබන) බෞද්ධ විහාර දේවාලගම් ආඥාපනත,
(අ) ප්‍රධාන ප්‍රඥප්තියේ 2 වන, 9 වන, 15 (4) වන, 46 වන සහ
48 වන වගන්තිවල හැර, එහි කවර හෝ තැනක සඳහන්
වන " මහා භාරකාරවරයා " යන යෙදුම වෙනුවට,
'' බෞද්ධ කටයුතු පිළිබඳ කොමසාරිස් වරයා '' යන යෙදුම;
සහ

(ආ) ප්‍රධාන ප්‍රඥප්තියේ 2 වන වගන්තියේ හැර, එහි කවර හෝ
තැනක සඳහන් වන '' රෙජිස් ස්ට්‍රාර් ජනරාල්වරයා "
යෙදුම වෙනුවට, '' බෞද්ධ කටයුතු පිළිබඳ කොමසාරිස්
වරයා යන යෙදුම
ආදේශ කිරීමෙන් මෙයින් සංශෝධනය කරනු ලැබේ.

3. ප්‍රධාන ප්‍රඥප්තියේ 2 වන වගන්තිය පහත දැක්වෙන පරිදි ප්‍රධාන
මෙයින් සංශෝධනය කරනු ලැබේ:-

(අ) ' භික්ෂූන් වහන්සේ " යන අර්ථ කථනයට ඉක්බිතිව ම
පහත දැක්වෙන අලුත් අර්ථකථනය ඇතුළත් කිරීමෙන් :-
බෞද්ධ කටයුතු පිළිබඳ කොමසාරිස්වරයා '' යන්නෙන්
බෞද්ධ කටයුතු පිළිබඳ කොමසාරිස් ධුරය තත්
කාලයේ දරන තැනැත්තා අදහස් වන අතර, යම්
නියෝජ්‍ය කොමසාරිස් වරයෙක් ද ඊට ඇතුළත්
වේ;"; තවද

(ආ) '' රෙජිස්ට්‍රාර් ජනරාල්වරයා " යන අර්ථ කථනය අත්හැරී
මෙන

4. ප්‍රධාන ප්‍රඥප්තියේ 15 වන වගන්තියේ (4) වන උපවගන්
තිය ඉවත් කොට, ඒ වෙනුවට පහත දැක්වෙන උපවගන්තිය
ආදේශ කිරීමෙන් ඒ වගන්තිය මෙයින් සංශෝධනය කරනු
ලැබේ :-

“ (4) මේ ආඥාපනත ක්‍රියාත්මකවීම ආරම්භ වීමට පෙර හෝ
පසුව, යම් විහාරාධිපතීන් වහන්සේ නමක් හෝ භාරකරුවකු
විසින් හෝ කරන ලදැයි කියන සෑම දුෂ්කාතයක්, විශ්වාස
කඩකිරීමක් හෝ කාර්ය නොසලකා හැරීමක් සම්බන්ධයෙන් ම
වගන්තිය යටතේ ක්‍රියා මාර්ග ආරම්භ කළ හැකි අතර, කලින්
කල සංශෝධිත, මහා භාරකාර ආඥාපනතින් භාරය පිළිබඳ තත්
වය සහ ගිණුම් විමර්ශනය කිරීම සඳහා මහා භාරකාරවරයාට
පවරා ඇති සියලු බලතල එකී ක්‍රියාමාර්ග සම්බන්ධයෙන් බෞද්ධ
කටයුතු පිළිබඳ කොමසාරිස් වරයාට තිබිය යුතු ය. ".

5. (4) මේ පනත ක්‍රියාත්මකවීම ආරම්භවීමේ දිනයට පෙරාතුව
ම, ප්‍රධාන ප්‍රඥප්තිය යටතේ මහා භාරකාරවරයාගේ සහ රෙජිස්ට්‍රාර්
ජනරාල්වරයාගේ සියලුම අයිතිවාසිකම්, වගකීම් සහ බැඳීම් බෞද්ධ
කටයුතු පිළිබඳ කොමසාරිස් වරයාගේ අයිතිවාසිකම්, වගකීම් සහ
බැඳීම් ලෙස සලකනු ලැබිය යුතුය.

(2) මහා භාරකාරවරයා විසින් හෝ රෙජිස්ට්‍රාර් ජනරාල්වරයා
විසින් හෝ ප්‍රධාන ප්‍රඥප්තිය යටතේ ආරම්භ කරනු ලැබ, මේ
පනත ක්‍රියාත්මක වීම ආරම්භ වීමට පෙර අවසාන නොවූ යම්
ක්‍රියාවක් හෝ ක්‍රියා මාර්ගයක්, බෞද්ධ කටයුතු පිළිබඳ කොමසාරිස්වරයා 
විසින් කරගෙන යාම හා අවසාන කිරීම කළ හැකිය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 47 දරන
ඉන්දු-ලංකා ගිවිසුම (ක්‍රියාත්මක කිරීමේ)
(සංශෝධන) පනත

[ සහතිකය සටහන් කළේ 1981 ජූලි මස 23 වන දින)
ආණ්ඩුවේ නියමය පරිදි මුද්‍රණය කරන ලදී.

1981 ජූලි මස 24 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
පත්‍රයේ II වන කොටසේ අතිරේකයක් වශයෙන් පළ කරන ලදී.

1967 අංක 14 දරන ඉන්දු-ලංකා ගිවිසුම ( ක්‍රියාත්මක කිරීමේ) පනත
සංශෝධනය කිරීම සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 47 දරන ඉන්දු - ලංකා ගිවිසුම (ක්‍රියාත්
මක කිරීමේ) (සංශෝධන) පනත යනුවෙන් හඳුන්වනු ලැබේ.

2. 1967 අංක 14 දරන ඉන්දු - ලංකා ගිවිසුම (ක්‍රියාත්මක කිරීමේ)
පනතේ 8 වන වගන්තියේ (3 ) වන උපවගන්තිය ඉවත්
වෙනුවට පහත දැක්වෙන උපවගන්තිය ආදේශ කිරීමෙන් ඒ
වගන්තිය මෙයින් සංශෝධනය කරනු ලැබේ:-

“ ( 3 ) ශ්‍රී ලංකා පුරවැසියකුගේ තත්ත්වය ප්‍රදානය කිරීම සඳහා
මේ පනත යටතේ කරන ලද ඉල්ලීමක් සම්බන්ධයෙන් (1) වන
උපවගන්තිය යටතේ සුදුස් සක් කිරීමේ දී 1964 ඔක්තෝබර් මස
30 වන දිනයට පසු ඒ තත්ත්වය ප්‍රදානය කරන ලද තැනැත්
තන්ගේ සංඛ්‍යාව සහ ඉන්දියාවේ පුරවැසියන් වූ හෝ එලෙස
පිළිගනු ලැබූ තැනැත්තන්ගේ සංඛ්‍යාව අතර අනුපාතය හැකිතාක්
දුරට සියලු අවස් ථාවල දී 4 : 7 ක් වන බවට අමාත්‍යවරයා වග
බලාගත යුතුය. ඒ අනුපාතය ආගණනය කිරීමේ දී -

(අ) 1964 ඔක් තෝබර් මස 30 වන දිනට පසු උත්පත්තිය ලැබ,
ඒ තත්ත්වය ප්‍රදානය කරනු ලැබූ හෝ එලෙස පිළිගනු
ලැබූ තැනැත්තන් ; සහ

(ආ) ඉන්දු-ලංකා ගිවිසුම අදාළ නොවන තැනැත්තන්
ගණන් ගනු නොලැබිය යුතු ය. '".
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 52 දරන සූතිකාධාර
(සංශෝධන) පනත

[සහතිකය සටහන් කළෙ 1981 අගෝස්තු මස 28 වන දින]
ආණ්ඩුවේ නියමය පරිදි මුද්‍රණය කරන ලදී.

1981 සැප තැම්බර් මස 04 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ II වන කොටසේ අතිරේකයක් වශයෙන් පළකරන ලදී.

1981 අංක 52 දරන සූතිකාධාර (සංශෝධන) පනත
සූතිකාධාර ආඥාපනත සංශෝධනය කිරීම පිණිස වූ පනතකි

ශ්‍රී ලංකා ප්‍රජාතාන්ත්‍රික සමාජවාදී ජන රජයේ පාර්ලිමේන්තුව විසින්
මෙසේ පනවනු ලැබේ :-

1. මේ පනත 1981 අංක 52 දරන සූතිකාධාර (සංශෝධන)
පනත යනුවෙන් හඳුන්වනු ලැබේ.

2. (මෙහි මින් මතු " ප්‍රධාන ප්‍රඥප්තිය '' යනුවෙන් සඳහන්
කරනු ලබන) සූතිකාධාර ආඥාපනතේ 3 වන වගන්තියේ (1) වන
උපවගන්තිය ඉවත් කොට ඒ වෙනුවට පහත දැක්වෙන
උපවගන්තිය ආදේශ කිරීමෙන් ඒ වගන්තිය මෙයින් සංශෝධ
නය කරනු ලැබේ:-

"(1) යම් ස්ත්‍රියකට සූතිකාධාර ගෙවීමේ හිමිකම ඇති කාල
සීමාව ඇගේ දරු ප්‍රසූතියේ දිනය ද ඇතුළුව ඒ දිනය දක්වා සති
දෙකක් සහ ඒ දිනයට ඉක්බිතිව ම සති හතරක් වශයෙන්, සති
හයක් විය යුතුය :

එසේ වුවද ඉහත කී සති දෙකක කාල සීමාව තුළ යම් දින ගණ
නක් ඒ ස්ත්‍රිය ඇගේ සේවයෙහි වැඩ කර ඇති අවස්ථා
වක, ඇගේ දරු ප්‍රසූතියට පසුව, ඉහත කී සති හතරක කාල සීමාව
අවසන් වන දිනයට ඉක්බිතිව ම වූ දින සිට ගණන් ගෙන ඒ දින
ගණන සඳහා සූතිකාධාර ලැබීමට ඇයට හිමිකම තිබිය යුතු ය. ''.

3. ප්‍රධාන ප්‍රඥප්තියේ 5 වන වගන්තිය පහත දැක්වෙන පරිදි ප්‍රධාන
මෙයින් සංශෝධනය කරනු ලැබේ :-

(1) ඒ වගන්තියේ (1) වන උපවගන්තිය ඉවත් කොට ඒ
වෙනුවට පහත දැක්වෙන අලුත් උපවගන්තිය ආදේශ
කිරීමෙන්:-

"(1) ගැහැණු කම්කරුවකුගේ සේ වායෝජක විසින් ඒ
ත්‍රියගේ දරු ප්‍රසූතියට පෙරාතුවම වූ සති දෙකක
ඇගේ දරු ප්‍රසූතියට ඉක් බිතිවම වූ සති හතරක සම්පූර්ණ
කාල සීමාව සඳහා නියමිත අනුප්‍රමාණයන් අනුව සූතිකාධාර
(3) වන සහ (4) වන උපවගන්තිවල විධි විධාන වලට
යටත්ව, ඒ ගැහැණු කම්කරුවාට ගෙවිය යුතු ය:

එසේ වුව ද, ඒ ගැහැණු කම්කරුවාගේ දරු ප්‍රසූතියට
පෙරාතුවම වූ සති දෙකක කාල සීමාව තුළ යම් දිනයක ඒ
ගැහැණු කම්කරුවා ඇගෙ සේ වයෙහි වැඩ කර ඇති
අවස් ථාවක, ඇගේ දරු ප්‍රසූතියට පසුව, ඒ දිනය සඳහා
සහ ඒ දිනයට පෙරාතුව වූ කාල සීමාවේ කොටස සඳහා
සූතිකාධාර ලැබීමට ඇයට හිමිකම තිබිය යුතු ය. ’;
(2) එහි (2) වන උපවගන්තිය ඉවත් කිරීමෙන්.

4. ප්‍රධාන ප්‍රඥප්තියේ 7 වන වගන්තිය මෙහි
පරිදී මෙයින් සංශෝධනය කරනු ලැබේ :-

(අ) ඒ වගන්තියේ ( 4 ) වන උපවගන්තිය ඉවත් කොට ඒ
වෙනුවට පහන දැක්වෙන උපවගන්තිය ආදේශ
කිරීමෙන්:-

" (4) ගැහැණු කම්කරුවකුගෙන් (1) වන උපවගන්තිය
හෝ (2) වන උපවගන්තිය හෝ යටතේ දැන්වීමක් ලැබුණු
විට, සේ වායෝජක විසින් ඒ ස්ත්‍රියගේ දරු ප්‍රසූතියට
පෙරාතුවම වූ සති දෙකක සහ ඉක් බිතිවම වූ සති හතරක
කාල සීමාව සඳහා සේ වයට නොපැමිණීමට ඇයට අවසර
දිය යුතු ය:

එසේ වුව ද, ඒ ගැහැණු කම්කරුවා ඉහත කී සති දෙකක
කාල සීමාව තුළ යම් දින ගණනක් ඇගේ සේවයෙහි වැඩ
කර ඇති අවස් ථාවක, ඇගේ දරු ප්‍රසූතියට පසුව, ඉහත කී
සති හතරක කාල සීමාව අවසන් වන දිනට ඉක් බිතිව ම වූ
දින සිට ගණන් ගෙන ඒ දින ගණන සේවයට
නොපැමිණීමට ඇයට අවසර දෙනු ලැබිය යුතුය. ''; සහ

(ආ) ඒ වගන්තියේ (5) වන උපවගන්තිය ඉවත් කිරීමෙන්.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 60 දරන ගෝඝාතක
(සංශෝධන) පනත

(සහතිකය සටහන් කළ 1981 සැප්තැම්බර් මස 16 වන දින]
ආණ්ඩුවේ නියමය පරිදි මුද්‍රණය කරන ලදී.

1981 සැප්තැම්බර් මස 18 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අකේ 60 දරන ගෝ ඝාතක (සංශෝධන) පනත

ගෝ ඝාතක ආඥාපනත සංශෝධනය කිරීම සඳහා වූ පනතකි.
ලංකා ප්‍රජාතාන්ත්‍රික සමාජවාදි ජනරජයේ පාර්ලිමේන්තුව
විසින් මෙසේ පනවනු ලැබේ :-

1. මේ පනත 1981 අංක 60 දරන ගෝ ඝාතක (සංශෝධන) පනත
යනුවෙන් හඳුන්වනු ලැබේ.

2. (මෙහි මින් මතු " ප්‍රධාන ප්‍රඥප්තිය " යනුවෙන් සඳහන්
කරනු ලබන) ගෝඝාතක ආඥාපනතේ 20 වන වගන්තියෙහි
" රුපියල් පනහකට වැඩි නොවන දඩයකට හෝ එම දඩය ගෙවීම
පැහැර හරිනු ලැබූ විට, ලිත් මාස තුනක් නොඉක්මවන කාලයක්
සඳහා බරපතල වැඩ ඇතිව හෝ 
හෝ නැතිව බන්ධනාගාරගත කිරීමකට ඔහු යටත් විය යුතුය
යන වචන වෙනුවට පහත දැක්වෙන
කොටස ආදේශ කිරීමෙන් ඒ වගන්තිය මෙයින් සංශෝධනය
කරනු ලැබේ:-

* රුපියල් දෙසියයකට වැඩි වැඩි නොවන කාලයක් සඳහා
බන්ධනාගාරගත කිරීමකට නොවන දඩයකට හෝ හය මාසයකට
දෙයාකාරයෙන් එක් ආකාරයක
හෝ එම දඩය සහ බන්ධනාගාරගත
කිරීම යන දඬුවම් දෙකට හෝ ඔහු යටත් විය යුතු ය. ".

3. ප්‍රධාන ප්‍රඥප්තියේ 24 වන වගන්තියේ (1) වන උපවගන්ති
යෙහි " රුපියල් එක් සියයකට වැඩි නොවන දඩයකට හෝ හය ප්‍රදපර
මාසයකට වැඩි  නොවන කාලයක් සඳහා දෙයාකාරයෙන් එක්
ආකාරයක බන්ධනාගාරගත කිරීමකට හෝ යටත් විය යුතුය '' යන
වචන වෙනුවට, පහත දැක්වෙන කොටස ආදේශ කිරීමෙන්. ඒ
වගන්තිය මෙයින්, සංශෝධනය කරනු ලැබේ:-

"රුපියල් තුන් සියයකට වැඩි නොවන දඩයකට හෝ අවුරුදු
දෙකකට වැඩි නොවන කාලයක් සඳහා දෙයාකාරයෙන් එක්
ආකාරයක බන්ධනාගාරගත කිරීමකට හෝ එම දඩය සහ
බන්ධනාගාරගත කිරීම යන දඬුවම් දෙකට ම හෝ ඔහු යටත් විය
යුතුය. ''.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 65 දරන උපකෘත
පාඨශාලා සහ අභ්‍යාස විද්‍යාල
(විශේෂ විධිවිධාන) (සංශෝධන)
පනත

(සහතිකය සටහන් කළේ 1981 සැප්තැම්බර් මස 28 වන දින)
ආණ්ඩුවේ නියමය පරිදි මුද්‍රණය කරන ලදී.

1981 ඔක්තෝබර් මස 02 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 65 දරන උපකෘත පාඨශාලා සහ අභ්‍යාස විද්‍යාල (විශේෂ
විධිවිධාන (සංශෝධන) පනත

1960 අංක 5 දරන උපකෘත පාඨශාලා සහ අභ්‍යාස විද්‍යාල ( විශේෂ
විධිවිධාන) පනත සංශෝධනය කිරීම සඳහා වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ :--

1. මේ පනත 1981 අංක 65 දරන උපකෘත පාඨශාලා සහ
අභ්‍යාස විද්‍යාල (විශේෂ විධිවිධාන) (සංශෝධන) පනත යනුවෙන්
හඳුන්වනු ලැබේ.

1. 1961 අංක 8 දරන පනතින් සංශෝධිත, (මෙහි මින් මතු
ප්‍රඝන ප්‍රඥප්තිය '' යනුවෙන් සඳහන් කරනු ලබන) 1960 අංක 5
දරන උපකෘත පාඨශාලා සහ අභ්‍යාස විද්‍යාල (විශේෂ විධිවිධාන)
පනතෙහි 5 වන වගන්තියට ඉක්බිතිව ම, පහත දැක් වෙන අලුත්
වගන්තිය ඇතුළත් කිරීමෙන්, ඒ පනත, මෙයින් තවදුරටත්
සංශෝධනය කරනු ලැබේ:-

5 අ. (උපකෘත අභ්‍යාස විද්‍යාලයක් නොවන) 1 වන ශ්‍රේණියේ හෝ
II වන උපකෘත පාඨශාලාවක්ව අයිතිකරු විසින්.
නොලබන පාඨශාලාවක තිබුණු යම් ආධාර නොලබන
5 වන වගන්තියේ (1) වන උපවගන්තිය
යටතේ, ඒ පාඨශාලාව ආධාර නොලබන පාඨශාලාවක් 
ලෙස පරිපාලනය කිරීමට තෝරා ගෙන ඇති
බවට වූ ලිඛිත දැන්වීමක්, 3 වන වගන්තිය යටතේ
සාදනු ලැබ පළ කරනු ලැබූ නියමයෙහි සඳහන්
කරන ලද දිනයට පෙර, යම් වේලාවක දී අධ්‍යාපන
අධ්‍යක්ෂ ජනරාල්වරයා වෙත ඉදිරිපත් කරන ලද
අවස් ථාවක, මේ පනතේ 5 වන වගන්තියෙහි
කුමක් සඳහන්ව ඇත ද, අධ්‍යාපන අධ්‍යක්ෂ
ජනරාල්වරයා විසින්, ඒ පාඨශාලාවට ඊජියේ
අරමුදලින් කරනු ලබන ප්‍රදාන වශයෙන්, මූල්‍ය
ආධාර දෙනු ලැබිය හැකි ය. මේ වගන්තිය යටතේ
දෙනු ලබන යම් ආධාරයක්, අමාත්‍යවරයා විසින්
සාදනු ලබන නියෝග මගින් නියම කරනු ලැබිය
හැකි, ඒ සියලු පාඨශාලා සම්බන්ධයෙන් අදාළ
වන්නා වූ, එ කොන්දේසිවලට යටත් විය
යුතුය.".

3. මේ පනතේ 2 වන වගන්තිය මගින් ප්‍රධාන ප්‍රඥප්තියෙහි
කරන ලද සංශෝධනය, 1980 ජනවාරි මස 1 වන දින සිට ක්‍රියාත් අතීතයට මින්පැම්
එක වූ ලෙස, සියලු කාර්ය සඳහා සලකනු ලැබිය යුතුය.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 63 දරන
මාර්ගෝපදේශක (සංශෝධන) පනත

[සහතිකය සටහන් කළේ 1981 සැප්තැම්බර් මස 28 වන දින ]
ආණ්ඩුවේ නියමය පරිදි මුද්‍රණය කරන ලදී.

1981 ඔක්තෝබර් මස 02 වැනි දින ශ්‍රී ලංකා ප්‍රජාතාන්ත්‍රික සමාජවාදී ජනරජයේ
ගැසට් පත්‍රයේ II වන කොටසේ අතිරේකයක් වශයෙන් පළ කරන ලදී.

1981 අංක 63 දරන මාර්ගෝපදේශක (සංශෝධන) පනත

මාර්ගෝපදේශක ආඥාපනත සංශෝධනය කිරීම පිණිස වූ පනතකි.
ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. ම පනත 1981 අංක 63 දරන මාර්ගෝපදේශක (සංශෝ
ධන) පනත යනුවෙන් හඳුන්වනු ලැබේ.

2. මාර්ගෝපදේශක ආඥාපනතේ 8 වන වගන්තියෙහි '' රුපියල් අධිකාරයේ
විස්සක් නොඉක්මවන දඩයකට හෝ එක් මාසයක් නොඉක්ම
වන කාලයක බරපතල වැඩ නැතිව හෝ බරපතල වැඩ ඇතිව
බන්ධනාගාරගත කරනු ලැබීමට '' යන සියලු වචන වෙනුවට පහත
දැක්වෙන කොටස ආදේශ කිරීමෙන් :-

'' රුපියල් පන් සියයක් නොඉක්මවන දඩයකට හෝ මාස
තුනක් නොඉක්මවන කාලයක දෙයාකාරයෙන් එක් ආකාර
යක බන්ධනාගාරගත කරනු ලැබීමට. "
කිරීම.
ශ්‍රී ලංකා
ප්‍රජාතාන්ත්‍රික සමාජවාදී ජනරජයේ
පාර්ලිමේන්තුව
1981 අංක 64 දරන රාජ්‍ය මැණික්
සංස්ථා (සංශෝධන) පනත

[ සහතිකය සටහන් කළේ 1981 සැප්තැම්බර් මස 28 වන දින]
ආණ්ඩුවේ නියමය පරිදි මුද්‍රණය කරන ලදී.

4981 ඔක්තෝබර් මස 02 වැනි දින ශ්‍රී ලංකා ප්‍රජාතාන්ත්‍රික සමාජවාදී ජන රජයේ ගැසට්
පත්‍රයේ 11 වන කොටසේ අතිරේකයක් වශයෙන් පළ කරන ලදී.

1981 අංක 64 දරන රාජ්‍ය මැණික් සංස්ථා (සංශෝධන) පනත
1971 අංක 13 දරන රාජ්‍ය මැණික් සංස්ථා පනත සංශෝධනය කිරීම
සඳහා වූ පනතකි.

ශ්‍රී ලංකා ප්‍රජාතාන්ත්‍රික සමාජවාදී ජනරජයේ පාර්ලිමේන්තුව
විසින් මෙසේ පනවනු ලැබේ:-

1. මේ පනත 1981 අංක 64 දරන රාජ්‍ය මැණික් සංස්ථා
(සංශෝධන) පනත යනුවෙන් හඳුන්වනු ලැබේ.

2. 1971 අංක 13 දරන රාජ්‍ය මැණික් සංස්ථා පනතේ 42 වන
වගන්තිය මෙයින් ඉවත් කොට, ඒ වෙනුවට පහත දැක්වෙන අලුත්
වගන්තිය ආදේශ කරනු ලැබේ :-

42. (1) මේ පනත යටතේ හෝ ඒ යටතේ
සාදන ලද යම් අතුරු ව්‍යවස් ථාවක් හෝ නියෝග
යක් හෝ යටතේ ජනරජය සන්තක කරන ලද
යම් භාණ්ඩයක් සංස්ථාවට භාර දිය යුතුය.

(2) (1) වන උපවගන්තිය යටතේ සංස්ථාවට
භාර දෙනු ලැබූ යම් භාණ්ඩයක්, ඒ භාණ්ඩය
භාර දීමෙන් පසු හැකි පහසු ඉක්මණින් මුදල්
විෂයය භාර අමාත්‍යවරයා විසින් තත් කාර්යය
සඳහා නිකුත් කරනු ලබන යම් විධාන වලට
අනුකූලව බැහැර කළ යුතු ය. ".